OpenLLM-France/wikimedia huggingface dataset:
# Lawson

Lawson és una població dels Estats Units a l'estat de Missouri. Segons el cens del 2000 tenia 2.336 habitants.

## Demografia

Segons el cens del 2000, Lawson tenia 2.336 habitants, 818 habitatges, i 624 famílies. La densitat de població era de 323,3 habitants per km².
Dels 818 habitatges en un 45,2% hi vivien nens de menys de 18 anys, en un 62,3% hi vivien parelles casades, en un 10,9% dones solteres, i en un 23,7% no eren unitats familiars. En el 21,8% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,29.
Per edats la població es repartia de la següent manera: un 32,7% tenia menys de 18 anys, un 7,9% entre 18 i 24, un 29,6% entre 25 i 44, un 17,6% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 84,6 homes.
La renda mediana per habitatge era de 41.875 $ i la renda mediana per família de 49.018 $. Els homes tenien una renda mediana de 38.875 $ mentre que les dones 22.273 $. La renda per capita de la població era de 17.438 $. Entorn del 6,8% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lawson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Larisa (Argos)

Larisa (grec antic: Λάρισα) era el nom que rebia l'acròpoli d'Argos, que probablement conservava el seu nom anterior d'origen pelàsgic, amb el significat de 'ciutadella'. Era una construcció sorprenent, situada en un promontori de forma cònica aïllat de la resta, amb els costats rocosos i escarpats, on hi havia pendents amb herba. Una mica cap a l'est brollava el riu Caradros, afluent de l'Ínac.
Titus Livi diu que la ciutat d'Argos tenia dues ciutadelles (nam duas [arces] habent Argi), Larisa i una segona que hi havia a l'extrem del turó, a la banda nord-est, una mica més alta que la primera. Pausànies denomina Derias la carena que les unia, i segons Plutarc aquesta segona ciutadella s'anomenava Aspis (Ἀσπίς, 'escut'), car hi havia situat un escut que era la insígnia de la ciutat.
Els venecians hi van aixecar una fortalesa anomenada Kastro Larissa.

## Referències

* ↑ Smith, William (ed.). «Argos». Dictionary of Greek and Roman Geography (1854). [Consulta: 10 gener 2021].
# Laringòfon

Un laringòfon, també conegut com a micròfon de coll o de gola, és un tipus de micròfon que recull el so directament a través de sensors que estan en contacte amb el coll. A causa del seu disseny, és capaç de recollir la parla en ambients sorollosos, com en una motocicleta o en un bar, on altres tipus de micròfons no funcionen bé, ja que transmeten massa soroll de fons. Aquest tipus de micròfon és també capaç de recollir murmuris i funciona bé en un ambient on s'ha de guardar silenci i a la vegada comunicar-se amb terceres persones a distància, com ara durant una operació militar encoberta. Els micròfons de gola van ser àmpliament utilitzats en avions de la Segona Guerra Mundial, i per a la tripulació dels tancs alemanys.
Actualment, hi ha disponibles nous dissenys que fan que el laringòfon sigui molt més còmode de dur. A més, aquesta nova generació de micròfons de coll ofereix diversos productes i respostes de freqüència per donar cabuda a una àmplia varietat de dispositius de comunicació com ràdios portàtils digitals i analògiques, els sistemes TETRA i P25, i telèfons mòbils. Són especialment útils quean s'ha de portar casc o dispositius de respiració assistida.
Han adquirit notable popularitat entre els jugadors de paintball, ja que són fàcils d'inserir sota les màscares de protecció i permeten la comunicació de l'equip. El 2009 Mad Catz va llançar el primer laringòfon per videoconsola en el joc Call of Duty: Modern Warfare 2, com un accessori per al Xbox 360.

## Vegeu també

* Micròfon de carbó
* Micròfon parabòlic

## Referències

* ↑ Gizmodo: Mad Catz Modern Warfare 2 Throat Mic and Controller Review (Xbox 360)
# Larraona

Larraona és un municipi de Navarra, a la comarca d'Estella Oriental, dins la merindad d'Estella. Està situat entre Aranaratxe i Harana (Àlaba), i té al sud la Serra de Santiago de Lokiz.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 164 | 159 | 156 | 156 | 151 | 148 | 145 | 142 | 136 | 136 | 123 |
| Fonts: Larraona i Institut d'Estadística de Navarra |||||||||||
# Resolució 2163 del Consell de Seguretat de les Nacions Unides

La Resolució 2163 del Consell de Seguretat de les Nacions Unides fou adoptada per unanimitat el 25 de juny de 2014. Després de considerar un informe del Secretari General Ban Ki-moon, sobre la Força de les Nacions Unides d'Observació de la Separació (UNDOF) i reafirmant la resolució 1308 (2000), el Consell va prorrogar el seu mandat per uns altres sis mesos, fins al 31 de desembre de 2014.
El Consell va assenyalar que la situació a l'Orient Mitjà es mantenia tibant, i que no es veien millores a curt termini. S'havia produït novament forts combats en el context de la Guerra Civil siriana.
El Consell de Seguretat va demanar la implementació de la Resolució 338 (1973) que exigia la celebració de negociacions entre les parts per a la solució pacífica de la situació a l'Orient Mitjà.

## Referències

* ↑ Nacions Unides. «SC extends mandate of UNDOF until 31 december», 25-06-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Aurelio González Puente

Aurelio González Puente (Turtzioz, Biscaia, 26 de juliol de 1940) va ser un ciclista basc, que fou professional entre 1964 i 1970. Excel·lent escalador, els seus principals èxits esportius els aconseguí en etapes de muntanya. Guanyà el Gran Premi de la Muntanya del Tour de França de 1968 i del Giro d'Itàlia de 1967. En aquestes dues curses també hi guanyà una etapa.

## Palmarès

* 1966
** Campió d'Espanya per regions amb Biscaia
** Vencedor d'una etapa del Dauphiné Libéré
** Premi de la Muntanya de la Volta a Mallorca
** Premi de la Muntanya de la Setmana Catalana
* 1967
** Campió d'Espanya per regions amb Biscaia
** Vencedor d'una etapa al Giro d'Itàlia i 1r del Gran Premi de la Muntanya
* 1968
** Vencedor d'una etapa al Tour de França i 1r del Gran Premi de la Muntanya
** Vencedor d'una etapa a la Volta a Suïssa
* 1969
** Premi de la Muntanya de la Volta a Suïssa

### Resultats al Tour de França

* 1966. 24è de la classificació general
* 1968. 13è de la classificació general. Vencedor d'una etapa. 1r del Gran Premi de la Muntanya
* 1969. Abandona (5a etapa)
* 1970. 25è de la classificació general

### Resultats a la Volta a Espanya

* 1967. 3r de la classificació general
* 1968. Abandona
* 1969. 25è de la classificació general
* 1970. 11è de la classificació general

### Resultats al Giro d'Itàlia

* 1967. 11è de la classificació general. Vencedor d'una etapa. 1r del Gran Premi de la Muntanya

## Referències

* ↑ «GONZÁLEZ PUENTE Aurelio». [Consulta: 12 setembre 2023].
* ↑ «[URTEKARIA]», 19-01-2005. Arxivat de l'original el 2005-01-19. [Consulta: 12 setembre 2023].
* ↑ Gutiérrez, Juan. «Un escalador en puerto de mar» (en castellà), 28-06-2021. [Consulta: 12 setembre 2023].

## Enllaços externs

* Palmarès d'Aurelio González Puente a urtekaria.com Arxivat 2005-01-19 a Wayback Machine.
* Fitxa d'Aurelio González Puente a sitiodeciclismo.net
* Aurelio González Puente a ProCyclingStats
# Aurelio Magnani

Aurelio Magnani (Longiano, 26 de febrer de 1856 - Roma, 25 de gener de 1921) va ser professor italià de clarinet i intèrpret.
Magnani va ensenyar a Venècia i Roma i va escriure un llibre de mètodes de clarinet que va dedicar a Cyrille Rose de l'Òpera de París. Una de les seves composicions, un Mazurka Caprice, es pot escoltar en les reedicions d'enregistraments històrics de Louis Cahuzac. Segons les notes de la gravació d'aquests enregistraments, l'obra és "un encant pur i mostra l'artesania d'algú que coneix el clarinet íntimament".
Va tenir molts alumnes i a Roma tingué a Luigi Cancellieri, el qual emigraria als estats Units.

## Notes

* ↑ Liner Notes Archived September 8, 2007, at the Wayback Machine

## Discografia

* Piero Vincenti (clarinet) - Marsida Koni (piano). Aurelio Magnani, Obres completes per a clarinet i piano, Accademia Italiana del Clarinetto AIC 001 © 2010
* Louis Cahuzac. Les grands maîtres da la Clarinette, Mazurka-caprice, Dante Productions LYS 366 (p) 1998
* Louis Cahuzac. Historical Recordings, Volume II, Mazurka-caprice, Clarinet Classics CC0010 © 1994, (p) 1994
# Bandera dels Territoris del Nord-oest

La bandera dels Territoris del Nord-oest fou adoptada el gener de 1969 pel Consell dels Territoris del Nord-oest i fou el resultat d'un concurs d'àmbit nacional presentat al Comitè de Banderes del Consell Territorial. Robert Bessant, de 17 anys, de Margaret (Manitoba), fou l'autor del disseny guanyador.

## Disseny

El disseny, anomenat pal canadenc, està format per una franja quadrada central, que ocupa la meitat de la llargada de la bandera, i dues franges laterals blaves en proporció 1:2:1.
A la part central carrega l'escut del territori que presenta una partició en tres. El terç superior, truncat dentat, representa el paquet de gel polar de l'oceà àrtic i està travessat per una línia blava ondulada que simbolitza el pas del Nord-oest. La línia diagonal que separa els segments vermell i verd dels dos terços inferiors de l'escut reflecteix límit arbori. El verd simbolitza les zones boscoses al sud del límit, mentre que el vermell representa la tundra al nord. Els minerals i les pells d'animal, bases importants de la riquesa del nord, estan representats per rectangles d'or a la secció verda i la figura del cap de la guineu àrtica en la vermella.

## Bandera històrica

Els Territoris del Nord-oest no van tenir cap bandera pròpia durant la seva història inicial, però la bandera de la Companyia de la Badia de Hudson (HBC)va continuar utilitzant-se als forts, botigues i altres establiments d'aquesta companyia.
* Bandera de la Companyia de la Badia de Hudson.

## Altres banderes

* Bandera dels francòfons dels Territoris del Nord-oest.

## Referències

* 1 2 «Symbols of the NWT» (en anglès). Legislative Assembly of the Northwest Territories. [Consulta: 5 novembre 2021].
* ↑ «The Yukon and The Northwest Territories» (en anglès). The Flags of Canada. Alistair B. Fraser. [Consulta: 5 novembre 2021].
# Pere de Cardona i Requesens

Pere de Cardona i Requesens fou Conseller reial i Portantveus de general governador del Principat de Catalunya, de la mateixa manera que el seu pare. Actuà com a Governador entre els anys 1546-1552. Posseí l'antiga Casa d'Alella, o Cal Governador.
Va morir l'any 1593.

## Família

Fill del governador del Principat Pere de Cardona i de Joana de Requesens. Casat el 15 amb Maria d'Erill. Van tenir els següents fills:
* Enric de Cardona i d'Erill, conseller reial, vicegerent del governador general del Principat de Catalunya i governador.
* Mariana de Cardona i d'Erill, es casà amb el seu cosí germà Galceran de Cardona.
* Francesc de Cardona i d'Erill.
* Elisabet de Cardona i d'Erill.

## Enllaços externs

* ELS ASSESSORS DEL GOVERNADOR DE CATALUNYA ALS SEGLES XVI I XVII

## Referències

* ↑ Enciclopèdia Catalana
* ↑ Ernest Belenguer Cebrià; Sociedad Estatal para la Conmemoración de los Centenarios de Felipe II y Carlos V. Felipe II y el Mediterráneo: Los grupos sociales. Sociedad Estatal para la Conmemoración de los Centenarios de Felipe II y Carlos V, 1999. ISBN 978-84-95146-17-5.
# Etienne Schneider

Etienne Schneider (Dudelange, 29 de gener de 1971) és un economista i polític luxemburguès, membre del Partit Socialista dels Treballadors (LSAP).

## Carrera política

Va ser regidor de l'Ajuntament de Kayl de 1995 a 2005, quan va ser elegit primer regidor del municipi en un mandat que va ocupar fins al 2010. De 1997 a 2004, va ser secretari general del grup parlamentari del LSAP a la Cambra de Diputats. Va ser nomenat ministre d'Economia i Comerç Exterior l'1 de febrer de 2012. Al govern format després de les eleccions legislatives luxemburgueses de 2013 va continuar com a Ministre d'economia i va ser nomenat com a vice-primer ministre.

## Referències

* ↑ «Étienne Schneider. Biographie». Gouvernement.lu. [Consulta: 30 agost 2015].
# Jalia Kayaji

Jalia Kayaji fou un petit estat tributari protegit de l'Índia, al Kathiawar, província de Gujarat, presidència de Bombai, format per un sol poble amb un únic tributari. Pagava tribut al Gaikwar de Baroda.

## Referències

* Principats "J" Arxivat 2011-07-17 a Wayback Machine.
# Lancelot "Capability" Brown

Lancelot Brown (nascut vora 1715–16, batejat el 30 d'agost de 1716 - 6 de febrer de 1783), més conegut com a Capability Brown, fou un jardiner i arquitecte paisatgista anglès, que segueix sent la figura més famosa de la història de l'estil de paisatgisme anglès. Se'l recorda com "l'últim dels grans artistes anglesos del segle XVIII universalment reconegut" i "el jardiner més gran d'Anglaterra".
A diferència d'altres arquitectes, inclòs William Kent, va ser un jardiner pràctic i va oferir als seus clients un servei complet "clau en mà", dissenyant els jardins i el parcs per en acabant, gestionar-ne la plantació i el manteniment. És famós pels parcs enjardinats de les cases rurals angleses, moltes de les quals han sobreviscut raonablement intactes. Tanmateix, també va incloure en els seus plans "jardins de plaer" amb plantes de flor i arbusts de fruits silvestres, col·locats habitualment on no obstruïssin les vistes a través del parc i des de les façanes principals de la casa. Poques de les seves plantacions de "jardins de gaudi" han sobreviscut als canvis posteriors. També va presentar plans per a projectes urbans molt més petits, per exemple els jardins universitaris al llarg de The Backs a Cambridge.
Les crítiques al seu estil, tant en la seva època com posteriors, se centren majoritàriament en l'afirmació que "va crear paisatges monòtons i previsibles amb la casa principal en un mar de gespa, una mica d'aigua, tot sovint esdevenint estanys impressionants, i taques d'arbres acompanyats de bardisses", donant "una uniformitat equivalent a l'autoritarisme" i mostrant una manca d'imaginació i fins i tot de gust artístic cara als seus mecenes.
Va dissenyar més de 170 parcs, molts dels quals sobreviuen. Va ser sobrenomenat "Capacitat" perquè deia als seus clients que la seva propietat tenia "capacitat" de millora. La seva influència va ser tan gran que sovint es passen per alt les contribucions al jardí anglès fetes pels seus predecessors Charles Bridgeman i William Kent; fins i tot el defensor de Kent, Horace Walpole acceptà que Kent "va ser succeït per un mestre molt capaç".
* Fotografies i pintures de parcs dissenyats per Brown
* Badminton House
* Estany de Burghley House
* Bowood House
* Camí amb bardisses (Berrington Hall)

## Referències

* Wickham, Louise, Gardens in History: A Political Perspective, 2012, Windgather Press, ISBN 1905119437, Amazon preview
* ↑ «Lancelot Brown». A: Encyclopædia Britannica, Encyclopædia Britannica Online. Encyclopædia Britannica Inc, 2007.
* ↑ Wickham, 2
* ↑ McKenna, Steve «Highclere Castle: The real-life Downton Abbey». The Sydney Morning Herald, 17-04-2016.
* ↑ Walpole, Horace. On Modern Gardening. Canton, Pa.: Kirgate Press, 1905, p. 87. at Internet Archive
# Resolució 2167 del Consell de Seguretat de les Nacions Unides

La Resolució 2167 del Consell de Seguretat de les Nacions Unides, pel que fa al paper crític de la cooperació regional en el manteniment de la pau i seguretat internacionals, fou adoptada per unanimitat el 28 de juliol de 2014. La resolució es va originar a través d'un debat iniciat per una carta enviada en data 3 de juliol pel representant permanent de Ruanda dirigida al Secretari General. El Consell va destacar que les organitzacions regionals (especialment la Unió Africana) haurien de prendre mesures concretes per reforçar les seves relacions i desenvolupar una associació més eficaç. La resolució reafirma el suport per a la cooperació de la Unió Africana i la Unió Europea amb les operacions de manteniment de la pau.

## Observacions

Actuant sota el Capítol VIII de la Carta de les Nacions Unides, el Consell de Seguretat va reafirmar les seves resolucions anteriors 1809 (2008), 2033 (2012) i 2086 (2013). Va reiterar la necessitat de la cooperació entre ONU i les organitzacions regionals per diversos motius, com ara:
* Funció important d'aquestes organitzacions en la consolidació de la pau després d'un conflicte en una regió;
* Capacitat per a les organitzacions regionals d'entendre les causes fonamentals dels conflictes armats a causa del seu coneixement de la regió, que pot ser un benefici per als seus esforços per influir en la prevenció o la resolució d'aquests conflictes.

## Actes

El Consell de Seguretat va destacar la utilitat del desenvolupament d'associacions efectives amb organitzacions regionals i subregionals. Aquesta associació és important perquè les entitats locals poden respondre a les disputes i les crisis emergents molt més ràpidament que l'ONU, impedint, o almenys, mitigar les conseqüències potencialment negatives.
El SC també va demanar a les organitzacions regionals que acceleressin el treball sobre l'establiment del "Sistema d'Arranjaments Standby" per a la prevenció de conflictes i el manteniment de la pau. El Consell també va convidar al Secretari General a coordinar i donar suport a la Comissió de la Unió Africana en el desenvolupament d'una llista de capacitats i recomanacions necessàries sobre la forma en que la Unió Africana pot desenvolupar encara més les seves capacitats militars, policials, tècniques, logístiques i administratives.

## Referències

* ↑ «Security Council Unanimously Adopts Resolution Affirming Critical Role of Regional Cooperation in International Peacekeeping, Security». United Nations, 28-07-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Zbigniew Boniek

Zbigniew Kazimierz Boniek —IPA: ['zbigɲɛf 'bɔɲɛk]— (3 de març de 1956, Bydgoszcz) és un antic jugador i entrenador de futbol polonès escollit per Pelé entre els 125 més grans futbolistes vius i per la FIFA entre els 100 millors futbolistes de tots els temps. Després de diversos anys al futbol polonès, Boniek fou transferit a la Juventus FC el 1982. Aquell any fou tercer amb la selecció polonesa a la Copa del Món de futbol 1982. Amb la Juve va guanyar una Recopa d'Europa i una Supercopa el 1984 i una Copa d'Europa de futbol el 1985. Acabà la seva carrera com a jugador a l'AS Roma el 1988. Amb la selecció polonesa fou 80 cops internacional marcant 24 gols. Posteriorment fou entrenador a Itàlia de clubs com el Lecce o l'AS Bari, entre altres i de la selecció polonesa durant 5 partits (entre juliol i desembre de 2002).

## Enllaços externs

* Zbigniew Boniek (90minut.pl)
* Cançó (en polonès) dedicada a Boniek
* Hat trick contra Bèlgica a la Copa del Món de 1982
Zbigniew Boniek amb Polònia - Caixes de navegació :
Selecció de futbol de Polònia – Copa del Món de Futbol de 1978
1 Tomaszewski •
2 Mazur •
3 Maculewicz •
4 Szymanowski •
5 Nawałka •
6 Gorgoń •
7 Iwan •
8 Kasperczak •
9 Żmuda •
10 Rudy •
11 Masztaler •
12 Deyna •
13 Kupcewicz •
14 Justek •
15 Kusto •
16 Lato •
17 Szarmach •
18 Boniek •
19 Lubański •
20 Wójcicki •
21 Kukla •
22 Kostrzewa •
Seleccionador: Gmoch
Selecció de futbol de Polònia – Copa del Món de Futbol de 1982
1 Młynarczyk •
2 Dziuba •
3 Kupcewicz •
4 Dolny •
5 Janas •
6 Skrobowski •
7 Jałocha •
8 Matysik •
9 Żmuda •
10 Majewski •
11 Smolarek •
12 Wójcicki •
13 Buncol •
14 Pałasz •
15 Ciołek •
16 Lato •
17 Szarmach •
18 Kusto •
19 Iwan •
20 Boniek •
21 Kazimierski •
22 Mowlik •
Seleccionador: Piechniczek
Selecció de futbol de Polònia – Copa del Món de Futbol de 1986
1 Młynarczyk •
2 Przybyś •
3 Żmuda •
4 Ostrowski •
5 Wójcicki •
6 Matysik •
7 Tarasiewicz •
8 Urban •
9 Karaś •
10 Majewski •
11 Smolarek •
12 Kazimierski •
13 Komornicki •
14 Kubicki •
15 Buncol •
16 Pałasz •
17 Zgutczyński •
18 Pawlak •
19 Wandzik •
20 Boniek •
21 Dziekanowski •
22 Furtok •
Seleccionador: Piechniczek :
# Resolució 2161 del Consell de Seguretat de les Nacions Unides

La Resolució 2161 del Consell de Seguretat de les Nacions Unides fou adoptada per unanimitat el 17 de juny de 2014. El Consell va ampliar els mandats de l'ombudsman (creat per la Resolució 1904) i de l'equip d'observació adscrit al Comitè de Sancions d'Al Qaeda per 30 mesos, també va donar instruccions per al seu funcionament i va enumerar les seves responsabilitats.

## Contingut

Després d'enumerar les persones i organitzacions vinculades o que donaven suport o subministrament a Al Qaeda, el Consell va recordar que tots els països havien de congelar els fons i actius de les entitats d'aquesta llista, negar-los l'accés al seu territori i imposar un embargament d'armes. El suport també inclou diners procedent de la producció i tràfic de drogues.
La prohibició també abastava als llocs web de suport a Al Qaeda, despeses de viatge i pagament de rescat. Es es van permetre excepcions a la prohibició de viatjar per complir obligacions religioses prèvia petició.
Es va demanar als Estats membres que treballessin per eliminar els recursos financers d'Al Qaeda i promoure l'existència de la llista de sancions. També havien d'advertir als seus habitants i empreses de vigilància per evitar que Al Qaeda aconseguís explosius o substàncies per produir-ne.

## Referències

* ↑ Nacions Unides. «SC adopts two resolutions, extending mandates of groups monitoring sanctions regimes against Al-Qaida, Taliban», 17-06-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Resolució 2169 del Consell de Seguretat de les Nacions Unides

La Resolució 2169 del Consell de Seguretat de les Nacions Unides fou adoptada per unanimitat el 30 de juliol de 2014. Després d'observar la situació a l'Iraq, el consell va ampliar el mandat de la Missió d'Assistència de les Nacions Unides per a l'Iraq (UNAMI) durant un any fins al 31 de juliol de 2015.

## Detalls

La situació de seguretat a l'Iraq era molt dolenta a causa de l'ofensiva a gran escala del recentment sorgit grup terrorista Estat Islàmic (IS). Van morir molts civils i més d'un milió de persones van fugir. L'augment de l'Estat islàmic va amenaçar la sobirania i el futur de l'Iraq. A llarg termini, la política iraquiana hauria de prendre decisions que unissin el país i formar un govern que representés a totes les parts de la població iraquiana.
Es va decidir ampliar el mandat de la UNAMI fins al 31 de juliol de 2015. Es va demanar a l'Iraq que li seguís brindant suport logístic i de seguretat. També es va demanar als Estats membres que continuessin invertint en el finançament, la logística i la seguretat de la missió.

## Referències

* ↑ Nacions Unides. «SC extends mandate of UNAMI, text calls for security, logistical support from government, welcomes member state help», 30-07-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org